שיחת ויקיפדיה:הידעת?/ארכיון

message: בעמודי השער של ויקיפדיות גדולות אחרות ישנו מדור בשם "הידעת?". בויקי האנגלית והגרמנית המדור משמש כפרסום לערכים חדשים. בויקי הצרפתית אין קשר לערכים חדשים. זהו מדור נחמד, ויכול להוסיף קצת צבע לאנציקלופדיה שלנו. אני אוהב את הפורמט הצרפתי (שתיים שלוש הידעתות, ללא תמונה, בלי קשר לערך חדש). אם תהיה "הידעת" המפנה לערך עם תמונה יפה אפשר יהיה להוסיפה.
דוגמה להידעת שעלתה בדעתי - "הידעת כי הנשיא שכיהן את תקופת הכהונה הקצרה ביותר בארצות הברית הוא ויליאם הנרי הריסון, אשר נשא את נאום ההכתרה שלו ב14 במרץ 1841, בגשם שוטף ובקור עז, מבלי ללבוש מעיל, לקה בדלקת ראות, ומת לאחר חודש?". מכאן עולות תכונות הידעת:
* פרט אינפורמציה טריויאלי.
* בדוק לנכונות ממספר מקורות.
* שולי לחלוטין, אך "פיקנטי".
* מפנה לשניים שלושה ערכים כחולים (אסור להפנות לערך "אדום").
לדעתי אפשר להריץ הידעת אחד בעמוד הראשי, ולפתוח דף להצטברות של הידעתות. מידת ההשקעה הכרוכה בכך הינה נמוכה לעומת המאמר המומלץ. אני מתנדב להוסיף כמה עשרות הידעתות בימים הקרובים, אבל תחומי העניין שלי די מוגבלים. הידעתות הכי מעניינות באות לדעתי ממדעי הטבע (הידעת כי הנקוד הדו ראשי הסיני מחליף את בני זוגו שלוש פעמים במשך תקופת הייחום?), ומהמדעים המדוייקים (ערך מדהים נדמה לי של גדי על 1089 (מספר) נתן לי בכלל את הרעיון להידעת). 
את הידעת אפשר להחליף אחת ליומיים, או אחת ליום. תלוי בהצטברות של הידעתות שיתרמו כאן אנשים.
כמו שכתבתי, אני מתנדב להוסיף תוכן. את העבודה על עריכת העמוד הראשי אין לי מושג איך לעשות.
אשמח לקבל פידבק, ולהתחיל בעבודה. אלמוג 04:51, 4 אוק' 2004 (UTC)
replies: text: רעיון נחמד. אבל:
#צריך לזכור שליתר הויקיפדיות יש יותר חומר וערכים. יש להם הרבה יותר מקורות ל"הידעת"-ים. לנו אין. מאז הערך ה10000 והמיליון, אנחנו קצת מגזימים בחשיבות העצמית שלנו... אנחנו עדיין קטנים.
#צריך שמישהו יתמיד בזה, ויקח את זה על עצמו באופן רציני. כמו שערן דואג למאמרים המומלצים, ו-eman לשורות היום בהיסטוריה, ככה צריך שמישהו ייקח את זה על עצמו וישים את זה בראש סדר העדיפויות.
#צריך  לזכור תמיד לקשר רק לערכים טובים/סבירים, ואם אפשר אז גם למומלצים. בלי קישורים לקצרמרים, ובלי קישורים לערכים גרועים סתם. כמו ש-eman עושה.

text: אם נוכל לעמוד בכל אלה, אני תומך. השאלה היא האם אנחנו מסוגלים.--רועי | (שיחה) | 06:10, 4 אוק' 2004 (UTC)
replies: text: :זהו רעיון, אך קודם צריך לעשות רשימה מסודרת, על מנת לראות אם יש לנו מספיק "הידעת-ים". אני לא בטוח שיש לנו מספיק אנקדוטות. סך הכל מספר המאמרים האמיתי נמוך ממספר המאמרים המופיע בעמוד הראשי. מספרם לא עולה על 7,000-8,000 ערכים. גילגמש 06:14, 4 אוק' 2004 (UTC)

text: מה הכוונה? אז למה כתוב בעמוד הראשי שיש 10000 ומשהו ערכים? matani2005 06:25, 4 אוק' 2004 (UTC)
replies: text: ::הרעיון נחמד מאוד בעיני, ויש להתחשב גם בהסתייגויות של רועי. ברשותכם, אנצל את הפינה הזאת, מפעם לפעם, לענייני לשון טורדניים בויקיפדיה, כגון: הידעת שגם בכתיב מלא יש לכתוב "לעתים" ולא "לעיתים"? מקווה שזה לא יראה קטנוני בעיניכם, כי זמן עריכה רב מושקע בהגהה,והעלאת רמת הכתיבה בעברית תסייע לשיפור המצב. דוד שי 06:35, 4 אוק' 2004 (UTC)

text: :למתן - הספירה שטוענת שישנם 10000 מאמרים סופרת גם דברים כמו הערך חתול חולות (תכנס לקישור ותראה בעצמך למה אנחנו לא קוראים לזה מאמר). שאר הספירות, בין השאר זו שאני עושה, סופרות את מספר הערכים הנכון יותר.--רועי | (שיחה) | 06:47, 4 אוק' 2004 (UTC)

text: הרעיון טוב מאוד, אבל השאלה היא באמת אם יש לנו מספיק מה להכניס. אני מציע שנטה כולנו שכם וננסה לתרום ארבעה חמישה הידעת, ולראות אם מצטברת כמות שמספיקה כדי להריץ את זה. בתקווה ניפול מתישהו על איזה משוגע לדבר שיוכל לתרום 1,000 כאלו.

text: אגב, עד כמה אנחנו מוכנים לתת לדברים "ידועים" להיות כתובים שם? במילים אחרות, האם הדבר הבא מקובל: "הידעת כי על פי תורת היחסות הפרטית, לא ניתן לנסוע במהירות העולה על מהירות האור?" גדי אלכסנדרוביץ' 08:03, 4 אוק' 2004 (UTC)
replies: text: :תלוי. אם יהיו לנו הרבה, אני חושב שזה יהיה מיותר, אבל אם ניתקע בלי הידעת-ים, אני מניח שנוכל לכלול את זה.--רועי | (שיחה) | 08:12, 4 אוק' 2004 (UTC)

message: הועבר לשיחה:דלקת הריאות. דוד שי 6 יולי 2005 05:18 (UTC)
thread_title: דלקת הריאות

message: אם אכתוב שעצם הירך היא העצם הארוכה בגוף זה טוב למדור הזה?
או אולי עדיף לכתוב שאלכסנדר הגדול נהג להשתכר וכשהיה שיכור היה נתון להתקפי זעם שבמהלכם שרף ארמונות ורצח את חבריו? אולי כדאי לכתוב שבימי הביניים נהגו לרפא את כאב הראש בעזרת מקדחה, על מנת ש"השד הרע" יצא? גילגמש 09:59, 4 אוק' 2004 (UTC)
replies: text: מקדחה? בימי הביניים? הם המציאו לעצמם איזה מן סוג של מקדחה מכנית, או משהו כזה?--רועי | (שיחה) | 10:11, 4 אוק' 2004 (UTC)
חה, חה, חה. זהו גילגמש במיטבו. בן הטבע 10:02, 4 אוק' 2004 (UTC)
זה דבר נחמד, אבל צריך לגבש את התוכנית הכללית כדי שיהיה מעשי. בן הטבע 10:23, 4 אוק' 2004 (UTC)

text: אולי פשוט כל מי שחושב שהוא מספיק ותיק פה, שיכניס עובדות מעניינות כראות עיניו. הכלל היחיד שנראה לי - שאנשים לא יכניסו ערכים שחיברו הם עצמם. ניתן לזה לרוץ קצת, והדברים יסתדרו מהר. Iorsh 10:33, 4 אוק' 2004 (UTC)
replies: text: :ולמה בעצם? האם יש הגבלה על זה שאנשים יוסיפו את הערכים שהם כתבו בתוך שורות היום בהיסטוריה? זה לא כמו המאמר המומלץ, להזכירך.--רועי | (שיחה) | 10:40, 4 אוק' 2004 (UTC)
replies: text: :: כי אם כן, אז למחרת כל עם ישראל יזכה לדעת שהחזה של צ'יצ'ולינה הוא מאה אחוז טבעי Iorsh 10:58, 4 אוק' 2004 (UTC)
אני מציע שהידעת הזה יהיה סוג של אנקדוטות ולא הפניות לערכים מתוך כל מיני עובדות שמצוינות בערכים. אני כבר מבחין בהבדל ניכר בין זו של הנשיא לבין אסימוב. חשוב שיהיה משעשע ושובה את העין ולא מין תמצית לא חיננית שלא תעשה את העבודה. בן הטבע 10:35, 4 אוק' 2004 (UTC)

text: :זה בעייתי לכל כיוון שלא נסתכל. ברור למה זה בעייתי שאנשים יפנו לערכים שלהם. אבל אנשים יודעים הכי טוב מה הם כתבו, ואם נמנע מהם להכניס הפניות לערכים שהם כתבו, אז נאבד הרבה. אני הייתי אומר לאפשר, אבל זה מחייב שאנשים לא ייתביישו "לקטול" הצעות של אחרים. eman
יש כמה אנקדוטות מפורסמות ערן 10:48, 4 אוק' 2004 (UTC)

text: מרפרוף בערך, לא משם תבוא ישועתנו.  אין שם דברים מבוססים מספיק עובדתית. זה גם זה בעיקר אמרות שפר, ולא  מה שאנחנו מחפשים. eman
מדוע שלא יהיו עובדות שמצוינות בערכים אם אינם ידועים לרוב? אם נשתמש רק באנקדוטות נתפס אולי כסוג של רכלנים שמעניין אותם שטויות ולא מידע ממשי.
thread_title: מה בעצם צריך להכניס לכאן

message: אני םש פה את המ שכבר יש, ומוסיף את דעתי על כל אחד, ואני מציע שכל אחד יוסיף את דעתו בקצרה, עד שייתגבש קונצנזוס של מה מתאים ומה לא. eman
*הידעת כי הנשיא שכיהן את תקופת הכהונה הקצרה ביותר בארצות הברית הוא ויליאם הנרי הריסון, אשר נשא את נאום ההכתרה שלו ב14 במרץ 1841, בגשם שוטף ובקור עז, מבלי ללבוש מעיל, לקה בדלקת הריאות, ומת לאחר חודש?
**כן: בהחלט פיקנטי מספיק. eman
**כן Iorsh
** כן. בן הטבע 11:06, 4 אוק' 2004 (UTC)
** כן  ים
** כן: אנציקלופדי. הדוקטור המשוגע (שיחה)
*הידעת שגם בכתיב מלא יש לכתוב "לעתים" ולא "לעיתים"? הכלל הוא שהאות י' לא תופיע במילים שבצורת היסוד שלהם אין תנועת i, ולכן יש לכתוב: לבי (לב), אתך (את), עתים (עת);
**לא: פדגוגי ולא פיקנטי. מתאם לדף הנחיות לעקרונות הכתיבהeman
**לא - משעמם Iorsh
** לא כי זה לא מקובל. בן הטבע 11:06, 4 אוק' 2004 (UTC)
** כדי להסיר טעות מתמימים: זה נכון, אבל הוויכוח כבר התקיים במקום אחר, ולא נמשיך אותו כאן. דוד שי 11:23, 4 אוק' 2004 (UTC)
** לא: משעמם. הדוקטור המשוגע (שיחה)
*הידעת כי אם לוקחים מספר תלת ספרתי שאינו פלינדרום, הופכים את סדר ספרותיו, מחסרים את המספר הקטן מהגדול ואז לוקחים את התוצאה ומחברים אותה עם עצמה בהיפוך ספרות, מקבלים תמיד 1089?
**כן ולא: פשוט לא נכון. זה לא עובד אם ההפרש בין הספרה הראשונה לאחרונה הוא 1.  אם זה היה עובד, זה בהחלט היה יכול להיות מתאים, אבל אני חושב שאפשר למצוא דברים יותר פיקנטיים עם מספרים. eman
**לא Iorsh
**כן בן הטבע 11:06, 4 אוק' 2004 (UTC)
**כן: הטענה נכונה ו-Eman  טועה עקב אי הבנה קלה. במקרה שההפרש בין הספרה הראשונה לאחרונה הוא 1 החסרת המספר הקטן מהגדול נותנת 99, שאותו יש לרשום 099, ואז להוסיף לו את היפוכו שהוא 990, ולקבל 1089 כמובטח.דוד שי
**לא:מסורבל מדי. הדוקטור המשוגע (שיחה)
* הידעת שפרס הוגו, היוקרתי שבפרסים בתחום סיפורת המדע הבדיוני, הוענק רק פעם אחת בקטגוריית "הסדרה הטובה ביותר". היה זה ב1966 והוא ניתן לסדרת המוסד של אייזיק אסימוב.
**לא: שוב, לא מספיק פיקנטי לטעמי eman
**כן: חביב ומשכיל Iorsh
** לא: כי זו בדיוק דוגמה הפוכה למה שצריך לשים פה. בן הטבע 11:06, 4 אוק' 2004 (UTC)
**כן דוד שי 11:23, 4 אוק' 2004 (UTC)
**כן: אנציקלופדי. הדוקטור המשוגע (שיחה)
* הידעת שהעץ גינקגו הוא מאובן חי שנותר מין יחיד בימינו מתוך מחלקה שלמה של צמחים שהתקיימה לפני מאות מיליוני שנים וכיסתה חלקים נרחבים ל פני היבשה.
**לא:לא רואה פה את הפיקנטיות (מעבר למשהו פנימי שלא יעניין את הקהל הרחב, בעקבות הויכוח על השם) eman
** כן: כי זה עץ מקסים. בן הטבע 11:06, 4 אוק' 2004 (UTC)
**כן דוד שי 11:23, 4 אוק' 2004 (UTC)
**כן: רק לשנות את הקישור לגינקגו דו אונתי, זה שאסור שהערכים יהיו אדומים פסול גם קצרמרים. הדוקטור המשוגע (שיחה)
* הידעת שעלה של ויקטוריה מלכותית מסוגל לשאת משקל של אדם בוגר? 1, 2
**כן אבל קודם צריך לשלב את הטענה (והקישורים החיצוניי) בערך עצמו. eman
** לא נכון. לא 82 ק"ג שלי ולא גם משקל של תרמיל בן 20 קילו. זה כבר עניין רציני שלא אוותר בו. אני ניסיתי זאת במאות ויקטוריות. בן הטבע 11:35, 4 אוק' 2004 (UTC)
*** לא רוצה - לא צריך P-: Iorsh 11:54, 4 אוק' 2004 (UTC)
**תלוי אם זה נכון או לא הדוקטור המשוגע (שיחה)
אולי כדאי שבשביל למנוע כפילויות נעשה את זה בינתיים במאגר עצמו?
thread_title:  אז מה צריך להיכנס ומה לא? 

message: אולי לשם התחלה נקבץ בדף רשימה של כמה הידעת מכל הסוגים האפשריים, ורק אחר כך נבחר את הסגנון המועדף? זה מיותר ללקטר לפני שיש חומרים לעשות אתם משהו. לא?
replies: text: הדרישה לפיקנטיות נראית לי קצת מוגזמת, ומזכירה לי את המערכון של הגשש החיוור על הירקנים שהפכו למוכרי ספרים. אני מקבל את הדין בעניין פינת הלשון שלי, היא יותר מדי פדגוגית, אבל הפסילה של גינקגו וסדרת המוסד בנימוק של חוסר פיקנטיות מוגזם בעיני, הרי זו אנציקלופדיה, ולא מסעדה הונגרית.דוד שי
thread_title:  הצעה 

message: הידעתם שבויקיפדיה העברית יש למעלה מ-10,000 ערכים. 9,000 מהם מלאים בשגיאות ובעילגויות, ומחכים רק לכם. חבל להתעסק ב"הידעתם" כאשר ברשימת הערכים המומלצים יש כאלו שזקוקים לכל הרצון הטוב (תבדקו למשל את המצב של הבונים החופשיים כשהוכנס לרשימה) שן שש זעם 11:34, 4 אוק' 2004 (UTC)
-----
שלום, דוד שי. גם אם תראה תמונה בה פיל עומד על ויקטוריה מלכותית, דע ששמו תומכות מתחת. אני מקווה שבעניין בקיאותי בויקטוריה מלכותית אין לך סייגים. זוהי אגדה מטופשת, ואגב, כולם נהנים להפריך אותה ולטבול מעט במי הנהר. אני ראיתי את הויקטוריות כמו שרואים זבובים בערמת זבל. בן הטבע
לדעתי כדאי שה"הידעת" יספקו גם מידע שהוא מעניין ולא בהכרח ידוע לאלו שאינם "בסוד העניינים", למשל הנתון על מהירות האור. זה בערך מה שידיעות אחרונות עושים לעתים קרובות, וזה די מוצלח. לכל אלו שבאים בגישת "מה אתם מבזבזים זמן על זה, יש דברים יותר חשובים לעשות" אעיר שראשית, לא כולם יכולים/רוצים לתרום כל הזמן לערכים, אבל ל"הידעת" ייתכן שבא להם לתרום וחבל לדחות זאת כך, ושנית, ש"הידעת" מסייע לתת זרקור על מספר ערכים שקרוב לודאי שיורחבו או יתוקנו. גדי אלכסנדרוביץ' 13:15, 4 אוק' 2004 (UTC)
thread_title: הידעתם ?

message: * הידעת כי פירושה של המילה הארמית "פולסא" בקללה הקבלית" פולסא דנורא הינו "אסימון"?
replies: text: נחמד מאד, מציע לקבל
* הידעת כי הגנרל הצרפתי אנרי ז'ירו אשר פעל במסגרת כוחות "צרפת החופשית" במלחמת העולם השנייה, נמלט מן השבי הגרמני פעמיים - פעם במלחמת העולם הראשונה ופעם במלחמת העולם השניה?

text: הערה מענינת. מציע להשאיר
* הידעת כי במהלך מלחמת הברית המשולשת שהתנהלה בשנת 1865 בין פרגוואי לבין ארגנטינה, ברזיל ואורוגוואי נהרגו 90% מן הגברים הבוגרים בפרגוואי?

text: מענין מאד, מציע להשאיר
* הידעת כי בשנת 1961, בה היו חילופי משטר בסוריה, ופורק האיחוד עם מצרים נאסר חאפז אל אסד, שיהיה, לימים, נשיא סוריה, ונכלא למשך חודש במצרים, ולאחר מכן נמלט ללבנון, וגם שם הושלך אל הכלא?

text: מענין מאד, מציע להשאיר
* הידעת כי כינוי החיבה של אדולף היטלר לאהובתו אווה בראון היה "צ'אפרל" שפירושו בגרמנית "מטומטמת"?

text: איזוטרי משהו, היתי מוריד
* הידעת כי קיסר צרפת נפוליון השלישי קבור בעיר פרנבורו במחוז המפשייר, באנגליה?

text: איזוטרי מדי, מציע להוריד
* הידעת כי הפרקים בקוראן המכונים סורות מסודרים על פי אורכם, פרט לסורת הפתיחה, המכונה "הפאתיחה" שאורכה שבעה פסוקים בלבד?

text: איזוטרי מדי, מציע להוריד
* הידעת כי אחרון מלכי אנגליה אשר יצאו לקרב בראש צבאם, היה המלך ג'ורג' השני אשר הוביל את צבאו בנצחון בקרב דטינגן, כנגד הצרפתים?

text: פונה לחוג מצומצם מדי של אנשים, מציע להוריד
* הידעת כי הליקר "דרמבואי" המורכב מויסקי סקוטי ומעשבי תיבול, הומצא על ידי צ'ארלס אדוארד סטיוארט המכונה "בוני פרינס צ'ארלי" בעת שלחם בקרב קלודן כנגד האנגלים בשנת 1745? הנסיך וחילו הובסו בקרב, אך המתכון לליקר נותר.

text: הערה מעולה, מציע להשאיר
* הידעת כי מלך אנגליה הנרי השמיני נישא שש פעמים, מתוכן שלוש פעמים לאישה בשם קתרין? מקתרין הראשונה התגרש, את השניה הוציא להורג, ואילו השלישית הצליחה לשרוד עד מותו.

text: הערה מענינת, מציע להשאיר
* הידעת כי הבמאי אלן סמית'י הינו דמות פיקטיבית שהמציא הבמאי דון סיגל, לאחר שסירב לקבל קרדיט על הסרט "מותו של אקדוחן" בשנת 1969 בשל חילוקי דעות עם האולפנים? במשך שלושים שנה לאחר מכן בכל סרט בו סירב הבמאי לקבל את הקרדיט נרשם בכותרות הסרט "במאי: אלן סמית'י", עד שהסוד התגלה בשנת 1999.
* הידעת כי הפילוסוף סלבוי ז'יז'ק היה מועמד לנשיאות סלובניה, בשנת 1990 אך נכשל בבחירות?
* הידעת כי הסופר נורמן מיילר היה מועמד לראשות העיר ניו יורק בשנת 1969 אך נכשל בבחירות?
* הידעת כי הסופר האמריקני הרמן ווק כתב שני ספרים בשם "התהילה" ו"התקווה" שהינם רומן אפי העוסק בהקמת מדינת ישראל ובקורותיה בארבעים שנותיה הראשונות, וגיבוריו הם ישראלים הדוברים עברית?
* הידעת כי שליט פרגוואי חוזה גספר רודריגז דה פרנסיה, אשר שלט בפרגוואי בין 1814 ו 1840 הורה להרוג את כל הכלבים בארצו?
* הידעת כי הכומר הרוסי המקורב לצאר ניקולאי השני, גריגורי רספוטין היה כה חסון, עד כי לאחר שנרצח בכך שהורעל, נורה, והושלך אל הנהר, נמצא, בניתוח שלאחר המוות שנעשה בו כי הוא מת בטביעה?
* הידעת כי המרשל הצרפתי מרי פייר קניג, אשר היה בין מפקדי כוחות צרפת החופשית במלחמת העולם השנייה (ועל שמו קרוי רחוב מרכזי בירושלים) התחיל את המלחמה בדרגת קפיטן (סרן) בלבד?
* הידעת כי צבא בוליביה הונהג במלחמת הצ'אקו אשר התרחשה בין השנים 1932 - 1935 על ידי איש צבא גרמני בשם האנס קונדט? במלחמה זו הפסידה בוליביה לפרגוואי את חבל הצ'אקו השומם.
* הידעת כי שליט פרגוואי אלפרדו סטרוסנר נבחר לתפקידו שמונה פעמים, ברוב של למעלה מ 90% של הקולות, אך נחשב לעריץ והיה צורך בהפיכה צבאית על מנת להדיחו?
* הידעת כי הישיבה בה נשא נשיא פורטוגל מריו סוארש נאום בכנסת בשנת 1995 היתה הפעם האחרונה בה השתתף יצחק רבין בישיבת הכנסת?
* הידעת כי היישוב היהודי בטבריה חודש במאה השמונה עשרה על ידי הרב חיים אבולעפיה אשר הוזמן מהעיר איזמיר בתורכיה על ידי שליט הגליל, הבדואי דאהר אל עומר, אשר חשב כי יהיה זה רעיון טוב אם יישבו את הגליל השומם יהודים?
* הידעת כי  ברעידת אדמה שהתחוללה ב1 בינואר 1837 נחרבו הערים צפת וטבריה, ונהרגו אלפי אנשים?
* הידעת כי הבמאי בילי ויילדר אשר זכה בפרסי אוסקר על סרטו "הדירה" נולד בפולין בעיירה בשם "סושה" בשם שמואל וילדר?
* הידעת כי ברפורמות שערך נשיא תורכיה בתחילת המאה ה-20 מוסטפה כמאל אטאטורק, חוייבו כל התורכים לקבל שם משפחה, כנהוג במערב? הנשיא לקח לעצמו את שם המשפחה "אטאטורק" שפירושו "אבי התורכים".
* הידעת כי המשורר אריה סיוון כתב אף ספר בלשי בשם "אדוניס"? הספר שיצא בשנת 1991 מתרחש בתל אביב בשנות השלושים של המאה ה-20.
* הידעת כי ספרו של ג'ורג' אורוול  1984 נקרא כך, כהיפוך הספרות של שנת כתיבתו 1948?
* הידעת כי בפעולת הכוחות האנגלים וכוחות צרפת החופשית כנגד כוחות צרפת של וישי בסוריה ובלבנון, השתתף אף צעיר יהודי בשם משה דיין אשר איבד בפעולה את עינו? דיין היה לאחר מכן לרמטכ"ל צה"ל והרטייה על העין הפגועה היתה ל"סמלו המסחרי".
* הידעת כי כאשר התבקש מרדכי מקלף בשנת 1952 לשמש כרמטכ"ל צה"ל, התנה זאת בכך שישמש בתפקיד למשך שנה אחת בלבד? מקלף היה בן 32 בעת שקיבל את התפקיד.
* הידעת כי על פי הברית החדשה קיבל השליח פטרוס מישו את "מפתחות השמים והארץ" בעיר "קיסריה פיליפי" הסמוכה למקורות נחל חרמון הוא הבניאס?
* הידעת כי חוקתה של יפן נוסחה על ידי צוות משפטנים שהקים הגנרל האמריקני דאגלס מקארתור?
* הידעת כי הפיליפינים נכבשו על ידי צבא ארצות הברית בשנת 1898 במלחמת ארצות הברית-ספרד על ידי הגנרל ארתור מקארתור, ושוב בשנת 1944 על ידי בנו, הגנרל דאגלס מקארתור?
יש כאן שלושים ומשהו הידעתות. מספיק לחודש בערך, ולקח לי רק שעה להכין. מה דעתכם? אלמוג (מהמחשב של אדר)
*היעדת, כי בקרב קופנהגן נלסון הצמיד את הטלסקופ לעינו העיוורת והמשיך בהתקפה וטען לאחר מכן לחפותו כי לא ראה את אותות המפקד? גילגמש 13:26, 4 אוק' 2004 (UTC)

text: אי אפשר קישור אדום. קודם עליך לכתוב את הערך.
*הידעת כי חצוצרן הג'אז לי מורגן נורה על ידי אישתו ומת, כשעמד על הבמה במהלך הופעה?
----
thread_title: כמה עשרות הידעתות בשביל להתחיל